La culpa de tot i Vacío Temporal, guanyadors del festival Crític Curt | Valencia Extra
La culpa de tot i Vacío Temporal, guanyadors del festival Crític Curt
La culpa de tot i Vacío Temporal han estat els dos guanyadors del primer festival Crític Curt organitzat a Godella per la cooperativa Trenca Klosques amb la col·laboració de la regidoria de Joventut.
Quatre han estat els finalistes d’aquest certamen, que tenia com a temàtica la societat de consum. La culpa de tot (Chernoville) ha guanyat el premi al millor curt i al millor curt en valencià, mentre que Vacío Temporal (Leónidas) s’ha fet amb el premi del públic. Al agua patos (Cromagnon) i Consimismo (P.S. Productions) han sigut els altres dos finalistes.
El regidor de Joventut, Joan Cardo, s’ha dirigit als participants per transmetre’ls «en nom de l’Ajuntament i l’organització del concurs, el nostre més sincer agraïment per l’esforç i la dedicació, que s’han vist reflectits a tots els treballs presentats».
El jurat estava composat per Polo Films, La Tapadera, i la cooperativa En Moviment.